open-index/open-wikipedia-markdown huggingface dataset:
இந்தியாவில் தொடருந்து போக்குவரத்து

thumb|இந்திய இருப்புப் பாதை வரைபடம்
இந்தியாவில் நெடுந்தொலைவுப் பயணங்களுக்கு இரயில் போக்குவரத்தே முதன்மையாகப் பயன்படுத்தப்படுகிறது. இரயில் போக்குவரத்தானது இந்திய இரயில்வே என்ற அரசு நிறுவனத்தினால் ஆளப்படுகிறது. இரயில் பாதைகள் நாடு முழுதும் பரவியுள்ளது. இதன் மொத்த நீளம் 66930 கிலோமீட்டர்கள் ஆகும். இது உலகின் மிகப் பெரிய இரயில் வலையமைப்புகளில் ஒன்று ஆகும்.

இது ஆண்டொன்றுக்கு 500 கோடிக்கும் அதிகமான மக்களையும் 350 மில்லியன் டன்களுக்கு அதிகமான சரக்கையும் இடம்பெயர்க்கிறது. இது 28 மாநிலங்களிலும் மூன்று யூனியன் பிரதேசங்களிலும் செயல்படுகிறது. மேலும் இது அண்டை நாடுகளான நேபாளம், பங்களாதேஷ், பாகிஸ்தான் போன்றவற்றையும் இணைக்கிறது.

thumb|1855 இல் தானே அருகே குறுகிய தாணே ரயில்வே வாகனம்
thumb|1855 இல் தானே அருகே நீண்ட தாணே ரயில் பாதையில் ஒரு ரயில்.
thumb|1914இல் இருந்த மதராசு மற்றும் தென் மராட்டா ரெயில்வேயின் தடங்கள்.
thumb|1909இல் இந்திய இருப்புப் பாதைப் பிணையம்.

**<big>வரலாறு</big>**

இந்தியாவில் இருப்புப்பாதைக்கான திட்டம் 1832ஆம் ஆண்டில் வரையப்பட்டது. 1836 இல் முதல் இருப்புப் பாதை தற்போதைய சென்னையின் *[[சிந்தாதிரிப்பேட்டை]] பாலம்* அருகே  சோதனையோட்டமாக அமைக்கப்பட்டது. 1837இல் செங்குன்றம் ஏரிக்கும் செயின்ட்.தாமசு மவுண்ட்டின் (பரங்கிமலை) கற்சுரங்கங்களுக்கும் இடையே  தொலைவிற்கு  இருப்புப் பாதை நிறுவப்பட்டது.  1844இல் அப்போதைய கவர்னர் ஜெனரல் என்றி ஆர்டிஞ்ச் தனியார்த்துறையினரும் இருப்புப் பாதைகள் அமைக்க அனுமதித்தார்.

1845-ல் ராஜமுந்திரி அருகே , கோதாவரி ஆற்றின் குறுக்கே  தவலேஸ்வரம் தடுப்பணை கட்டுமானப் பணிகளுக்காக இருப்புப் பாதை அமைக்கப்பட்டது.

பயணிகளுக்கான இரயில் சேவையானது இந்தியாவில் முதலில்   மும்பை மற்றும் தாணே  இடையே 1853-இல் அறிமுகப்படுத்தப்பட்டது. 1947-இல் நாடு விடுதலை அடைந்த போது மொத்தம் 42 தொடர்வண்டி அமைப்புகள் இருந்தன. பின்னர் 1951-இல் இது நாட்டுடமையாக்கப்பட்ட போது இது உலகின் பெரிய தொடர்வண்டி அமைப்புகளில் ஒன்றாக ஆனது.

### வருடந்தோறும் சரக்கு கையாளும் திறன்

## மேற்கோள்கள்

பகுப்பு:இந்தியாவில் தொடருந்து போக்குவரத்து
இராஜ அரியரத்தினம்

**இராஜ அரியரத்தினம்** (15 சனவரி 1916 - 28 மே 1998) ஈழத்தின் பத்திரிகை ஆசிரியர், எழுத்தாளர். ஈழத்தின் சிறுகதை முன்னோடிகளுள் ஒருவர். ஈழகேசரி, ஈழநாடு, சிந்தாமணி ஆகிய பத்திரிகைகளில் ஆசிரியராக இருந்தவர்.

## எழுத்துலகில்
ஆரம்பத்தில் இவர் ஆங்கிலப் பத்திரிகைகளுக்குக் கட்டுரைகள் எழுதி வந்தார். இவரது முதல் சிறுகதை "வயலுக்குப் போட்டார்" ஈழகேசரி பத்திரிகையில் 1945 ஆம் ஆண்டில் வெளிவந்தது. இதே கதை சிற்பி சரவணபவன் தொகுத்து வெளியிட்ட தொகுப்பில் "வெள்ளம்" என்ற பெயரில் வெளியிடப்பட்டது.

## பத்திரிகை ஆசிரியர்
இராஜ அரியரத்தினம் 1941 ஆம் ஆண்டு முதல் 1958 ஆம் ஆண்டில் அப்பத்திரிகை மூடப்படும் வரையில் அதன் ஆசிரியராகப் பணியாற்றினார். 1950களின் ஆரம்பத்தில் தங்கப்பூச்சி என்ற பெயரில் ஈழகேசரியில் ஒரு தொடர் புதினத்தையும் எழுதினார். செருமானிய எழுத்தாளர் தோமசு மான் எழுதிய எழுதிய புதினம் ஒன்றை இவர் "மனவிகாரம்" என்ற தலைப்பில் சோனாசலம் என்ற புனைபெயரில் ஈழகேசரியில் எழுதினார். "அரியம்", அரியரத்தினம் சோனாசலம் போன்ற புனைபெயர்களிலும் இவர் எழுதினார். சோனாசலக் கவிராயர் என்ர பெயரில் கவிதைகளும் இவர் எழுதியுள்ளார்.

ஈழகேசரி பத்திரிகை மூலமாக கல்கி, பெரியசாமி தூரன் போன்றோர் இவருக்கு நண்பர்களாயினர். "கல்கி பிறந்தார்" என்ற நூலையும் எழுதி வெளியிட்டார்.

ஈழகேசரி மூடப்பட்ட பின்னர் யாழ்ப்பாணத்தில் இருந்து வெளியான ஈழநாடு பத்திரிகையில் இரண்டாண்டுகள் பணியாற்றி 1960 ஆம் ஆண்டில் கொழும்புக்கு இடம் பெயர்ந்தார். அங்கு சுயாதீனப் பத்திரிகை நிறுவனம் நடத்திய தினபதி நாளேட்டின் ஞாயிறு பதிப்பான சிந்தாமணி பத்திரிகையின் ஆசிரியராகப் பணியாற்றினார். அக்கால அரசியல் நெருக்கடியால் இப்பத்திரிகைக் காரியாலயம் அப்போதைய அரசால் மூடப்பட்டதை அடுத்து சிந்தாமணி பத்திரிகையும் நிறுத்தப்பட்டது.

## மறைவு
இராஜ அரியரத்தினம் தமிழ்நாடு சென்றிருந்தபோது 1998 மே 28 இல் தனது 82வது அகவையில் சென்னையில் காலமானார்.

## மேற்கோள்கள்

## வெளி இணைப்புகள்
* இராஜ அரியரத்தினத்தின் வெள்ளம் சிறுகதை

பகுப்பு:1916 பிறப்புகள்
பகுப்பு:1998 இறப்புகள்
பகுப்பு:ஈழத்து எழுத்தாளர்கள்
பகுப்பு:இலங்கைப் பத்திரிகையாளர்
பகுப்பு:இலங்கைத் தமிழ் ஊடகவியலாளர்கள்
பகுப்பு:யாழ்ப்பாண மாவட்ட மக்கள்
க. அருள்சுப்பிரமணியம்

**க. அருள்சுப்பிரமணியம்** (பிறப்பு: 1945) ஈழத்து எழுத்தாளர். *அக்கரைகள் பச்சையில்லை*, *அவர்களுக்கு வயது வந்துவிட்டது* போன்ற புதினங்களை எழுதியவர். ஆனந்த விகடன் இதழில் *சூரசம்ஹாரம்* என்ற தொடர்கதையை எழுதினார்.

## வாழ்க்கைக் குறிப்பு
இலங்கை, திருகோணமலையைப் பிறப்பிடமாகக் கொண்டவர் கணபதிப்பிள்ளை அருள்சுப்பிரமணியம். இலங்கையிலும் பின்னர் ஓமானிலும் பணியாற்றினார். திருக்கோணச்சேர ஆலய அறங்காவலர் சபையின் செயலாளராயும் தலைவராயும் இருந்துள்ளார். புலம்பெயர்ந்து கனடாவில் வசித்து வருகிறார்.

## எழுத்துப் பணி
'அவர்களுக்கு வயது வந்துவிட்டது' என்ற தனது முதல் புதினத்துடன் தனது எழுத்துலக வாழ்க்கையைத் தொடங்கினார். இந்நூலுக்கு இலங்கை சாகித்திய மண்டலப் பரிசு கிடைத்தது. එයාලට වයස ඇවිත් என்ற தலைப்பில் சிங்களத்தில் எம். வை. சஃபாருல்லாகான் என்பவரால் மொழிபெயர்க்கப்பட்டது. 'ஆனந்த விகடன்' நடத்திய பொன்விழா மர்மக்கதைப் போட்டியில் இவரின் ‘தூரத்து ஓவியங்கள்’ என்ற தொடர் முதலிடம் பெற்றது. எனினும் இப்புதினம் ‘அக்கரைகள் பச்சையில்லை’ என்ற தலைப்பில் வீரகேசரி பிரசுரமாக ஏற்கெனவே வெளியாகி விட்டதால் பரிசு பெறும் தகுதியை இழக்க நேர்ந்தது. எனினும், இவரது 'சூரசம்ஹாரம்' என்ற புதினம் பின்னர் ஆனந்தவிகடனில் தொடராக வெளியாயிற்று. 'நான் கெட மாட்டேன்', 'நான் நீதியின் பக்கம்', 'விடியும்' ஆகிய புதினங்களும், 'அம்மாச்சி'  சிறுகதைத் தொகுப்பும் வெளியாயின.

திருக்கோணேச்சரத்தின் ஆலய வரலாற்றை 1100 பக்கங்கள் கொண்ட ஒரு தொகுப்பு நூலாக 2014 இல் எழுதி வெளியிட்டார். இதன் இரண்டாம் பதிப்பு 2015 இல் வெளியானது.

## மேற்கோள்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:ஈழத்து எழுத்தாளர்கள்
பகுப்பு:திருகோணமலை மாவட்ட நபர்கள்
பகுப்பு:கனேடியத் தமிழ் எழுத்தாளர்கள்
பகுப்பு:கனடிய இலங்கைத் தமிழ் வம்சாவளி மக்கள்
சண்டிலிப்பாய் விசுவநாதீசுவரர் கோயில்

இது யாழ்ப்பாணம் சண்டிலிப்பாயில் அமைந்துள்ள 200 ஆண்டுகளிற்கு மேற்பட்ட ஆலயம். மூலமூர்த்தியாக ஸ்ரீ விஸ்வநாதப் பெருமாள் வீற்றிருக்கின்றார். பரிவார மூர்த்திகளாக பிள்ளையார், சனீஸ்வரன், வைரவர் ஆகிய மூர்த்திகள் உள்ளனர். நாளும் இருகாலப் பூசைகள் நடைபெறுகின்றது. அலங்கார உற்சவம் பங்குனியில் பத்துத் நாட்களுக்கு நடைபெறுகின்றது.

## ஆதாரங்கள்
#*ஈழத்துச் சிவாலயங்கள்*, வித்துவான் வசந்தா வைத்திய நாதன்

பகுப்பு:யாழ்ப்பாண மாவட்டத்தில் உள்ள கோயில்கள்
இராமநாதன் மகளிர் கல்லூரி, யாழ்ப்பாணம்

right|thumb|300px|இராமநாதனால் இணுவிலில் நிறுவப்பட்ட பெண்கள் கல்லூரியின் இன்றைய தோற்றம்

**இணுவில் இராமநாதன் மகளிர் கல்லூரி** சேர் பொன் இராமநாதனால் 1913 ஆம் ஆண்டு உருவாக்கப்பட்ட பெண்களுக்கான பாடசாலையாகும். இது இலங்கையில் யாழ்ப்பாண மாவட்டத்தில் உள்ள வலிதெற்கு பிரதேச சபைக்கு உட்பட்ட இணுவில் வடகிழக்கு கிராமசேவையாளர் பிரிவிற்குட்பட்ட இணுவில் மருதனார்மடம் சந்திக்கு அருகில் அமைந்துள்ளது. இது யாழ்ப்பாணத்தில் பிரசித்தி பெற்ற பாடசாலைகளுள் ஒன்றாகும்.

19 ஆம் நூற்றாண்டில் ஏற்பட்ட தேசிய எழுச்சியின் விளைவாக யாழ்ப்பாணத்தில் இந்துப் பிள்ளைகளுக்கான பாடசாலைகளை அமைப்பதில் ஆர்வம் ஏற்பட்டது. அந்நூற்றாண்டின் இறுதிப்பகுதியில் யாழ்ப்பாணம் இந்துக் கல்லூரி தொடங்கப்பட்டது. தொடர்ந்து யாழ் மாவட்டத்தில் பல பகுதிகளிலும் இந்துக் கல்லூரிகள் தொடங்கின. அக் காலத்தில் இலங்கைச் சட்டநிரூபண சபையில் உறுப்பினராக இருந்த சேர். பொன். இராமநாதன், தேசியப் பள்ளிகளுக்கு ஆதரவாகச் சட்ட நிரூபண சபையிலும், வெளியிலும் செயற்பட்டு வந்தார். 

யாழ்ப்பாணத்தில் நிறுவப்பட்ட இந்துப் பாடசாலைகள் ஆண்பிள்ளைகளுக்கான பாடசாலைகளாகவே இருந்தன. சைவப் பெண் பிள்ளைகள் கல்வி பெறாத நிலையையும் அதற்கான பாடசாலைகள் இல்லாத நிலையையும் மாற்றும் நோக்குடன் இராமநாதன் இந்தப் பெண்கள் கல்லூரியை அமைக்க முன்வந்தார். 

## மேற்கோள்கள்

பகுப்பு:யாழ்ப்பாண மாவட்டப் பாடசாலைகள்
பகுப்பு:தமிழிசை அமைப்புகள்
கணையம்

**கணையம்** () (Pancreas) அல்லது சதையி அல்லது சதையம் என்பது மாந்தரின் உடலில் வயிற்றுப் பகுதியில் இரைப்பைக்குச் சற்று கீழே இருக்கும் ஓர் உறுப்பு ஆகும். தென்னிலங்கையில் இது **பல்குத்தி** என்றும் அழைக்கப்படுகிறது. இது காரட், முள்ளங்கி போல் உருவத்துடன், சுமார் 20-25 செ.மீ நீளம் உடைய ஓர் உறுப்பு. இந்த உறுப்பானது உணவைச் செரிப்பதற்குப் பயன்படும் நொதியங்களைக் கொண்ட கணையநீரைச் சுரக்கின்றது. அத்துடன் கணையத்தில் உடலுக்கு மிகத் தேவையான சில உயிரியல் இயக்குநீர்கள் சுரக்கின்றன. இன்சுலின், குளூக்கொகான் (glucogon), சுரப்பி அமைப்புகளில் மட்டுப்படுத்தும் பணி செய்யும் தணிப்பியாகிய சோமட்டாசிட்டாடின் போன்ற இயக்குநீர்கள் சுரக்கின்றன. இதனால் கணையமானது நொதியங்களைக் கொண்ட குழாய்வழி சுரப்பிநீரைச் செலுத்தும் சமிபாட்டுத்தொகுதியின் ஓர் அங்கமாகவும், இயக்குநீர்களைச் சுரக்கும் நாளமில்லாச் சுரப்பிகளைக் கொண்டிருப்பதனால், அகச்சுரப்பித் தொகுதியின் ஓர் அங்கமாகவும் இயங்குகின்றது. இந்த நொதியங்கள் கார்போஹைட்ரேட்டு, புரதம், கொழுப்பியம் (lipid), குறைசெரிப்புநீர்மம் (சைம், Chyme) போன்றவற்றை பிரிக்க (சிதைவாக்க) உதவுகின்றன.

## இழையவியல்
நுண்ணோக்கியின் வழியாகப் பார்க்கும் பொழுது  சாயம் ஏற்றிய கணையத்தின்  இழையம் (திசு) இரு வேறு வகையானவையாகக் காணப்படுகின்றன  மெலிதாகச் நிறச்சாயம் ஏற்று இருக்கும் உயிரணுக்குழுமங்கள் இலாங்கர்ஃகான்சுத் திட்டுகள் (islets of Langerhans) என்றும், அடர்த்தியாக நிறமேற்று இருக்கும் பகுதிகள் குலை (குறும்பழங்கள் நிறைந்த குலை போல் காட்சியளுக்கும், ஆங்கிலத்தில் acinii (ஒருமை acinus))) என்றும் பெயர். இலாங்கர்ஃகான்சு திட்டு உயிரணுக்கள் நாளமில்லாச் சுரபித் தொகுதியின் செயல்களுக்கு உதவுகின்றன. குலை உயிரணுக்கள் நாளச்சுரபியின் செயற்பாட்டுக்கு உதவுகின்றன, குறிப்பாக செரிமான நொதியங்களைச் சுரந்து குழாய்வழி செலுத்த உதவுகின்றன.

## கூடுதல் படங்கள்

படிமம்:Axial section of the epigastric region showing pancreas, splenic vein, IVC, aorta.jpg|அல்ட்ராசவுண்டில் ஒரு சாதாரண கணையம்.
படிமம்:Pancreas ultrasound normal.jpg|குடல் வாயுவால் கணையம் ஓரளவு மறைக்கப்படும்போது, ​​வயிற்று அல்ட்ராசவுண்ட் ஸ்கேன் மூலம் கணையத்தைக் கண்டறிதல்.
படிமம்:Gray1102.png|ஆறாவது வார இறுதியில் மனித கருவின் கணையம்
படிமம்:Sobo 1906 393.png|கணையம் மற்றும் அதன் சுற்றியுள்ள கட்டமைப்புகள்
படிமம்:Slide2duo.jpg|சிறுகுடல் மற்றும் கணையம். ஆழமான பிரித்தல்.


## உசாத்துணை


## External links
* Pancreas at the Human Protein Atlas

## புற இணைப்புகள்
* 
* Pancreas at the Human Protein Atlas
* Pancreatic Diseases – English – The Gastro Specialist

பகுப்பு:உடல் உள்ளுறுப்புகள்
பகுப்பு:சமிபாட்டுத்தொகுதி
பகுப்பு:அகச்சுரப்பித் தொகுதி
குளூக்கொகான்

[thumb|200px|குளூகொகானில் உள்ள [அணு|அணுக்களின் அமைப்பை காட்டும் குச்சிமணிப் படம்.]]
**குளூக்கொகான்** (Glucagon) என்பது மாவுப் பொருள்களை மாற்றி உடலுக்குத் தேவையானவாறு ஆற்றலைப் பெற பயன்படும் ஓர் உயிர்வேதியியல் வினைக்குறிப்பேந்தி (அல்லது வினைக்குறிப்பூட்டி) ஆகும். இந்த குளூக்கொகான் கணையத்தில் உருவாகின்றது. இரத்தத்தில் குளுக்கோசு மட்டம் குறைந்துவிட்டால், குளூக்கொகான் வெளிப்படுகின்றது. இதனால் கல்லீரலில் சேமித்து வைத்திருக்கும் கிளைக்கோசனை குளுக்கோசாக மாற்றி இரத்த ஓட்டத்தில் கலக்க குறிப்பு தந்து உதவி செய்கின்றது. எனவே குளூக்கொகானின் பணி இன்சுலினின் பணியில் இருந்து நேர்மாறானது. இன்சுலின் பணியானது உடலில் குளூக்கோசு மட்டம் உயர்ந்தால் செல்களுக்குக் குறிப்பு தந்து இரத்தத்தில் இருந்து குளூக்கோசை உள்வாங்கி நீக்க உதவுகின்றது.

குளூக்கொகான் 29 அமினோக் காடிகள் கொண்ட பல்புரதக்கூறாகும். இதன் மூலக்கூறு எடை 3485 டால்ட்டன்கள் என்று கண்டறிந்துள்ளனர்.

மாந்தர்களின் உடலில் உள்ள குளூக்கொகானின் அடிப்படை கட்டமைப்பு கீழ்க்கண்டவாறு உள்ளது:

NH<sub>2</sub>-His-Ser-Gln-Gly-Thr-Phe-Thr-Ser-Asp-Tyr-Ser-Lys-Tyr-Leu-Asp-Ser-Arg-
Arg-Ala-Gln-Asp-Phe-Val-Gln-Trp-Leu-Met-Asn-Thr-COOH.

[thumb|left|180px|சாயம் ஏற்றப்பட்ட குளூக்கொகானின் [நுண்படம்]]

## வரலாறு
இப்பொருளை முதன்முதலாக 1923ல் கிம்பல் (Kimball) என்பாரும் மர்லின் (Murlin) என்பாரும் கண்டுபிடித்தனர். இவர்கள் கணையத்தில் இருந்து எடுக்கப்பட்ட பொருட்களை ஆய்ந்த பொழுது அதிக சக்கரைப் பொருள் (இனியப் பொருள் தங்கும் தன்மையுடைய பொருட்கள் இருப்பதைக் கண்டுபிடித்தனர். பின்னர், 1950களின் பிற்பகுதியில் இதன் அமைப்பை உறுதிசெய்தனர். 1970களில் உடலியங்கியலில் இதன் பங்கை அறியத் தொடங்கினர்.

## மேற்கோள்கள்


பகுப்பு:உடலியங்கியல்
பகுப்பு:இயக்குநீர்
செரைன்

**செரைன்** (**Serine**, சுருக்கக் குறியீடு **Ser** அல்லது **S**) என்பது ஓர் அமினோ காடி (அமினோ அமிலம்). இது  இயற்கையில் உயிரினினங்களில் காணப்படும் புரதப்பொருளில் உள்ள 20 வகையான அமினோ காடிகளில் ஒன்றாகும். இதன் வேதியியல் வாய்பாடு HO2CCH(NH2)CH2OH. இந்தச் செரைன் புரதப்பொருள்களை உருவாக்க முற்பொருள்களுள் ஒன்று என்பதால் இதனை புரதத்தோற்றிய அமினோக் காடி (Proteinogenic amino acids) என்றும் கருதுவர். மரபணுத்தொகையத்தில் இதன் மரபணுக்கூறின் குறியீடு UCU, UCC, UCA, UCG, AGU, AGC. ஐதராக்சைல் (-OH) வேதியியல் வினைக்குழு இருப்பதால் இதனை *முனைய அமினோக் காடி* (polar amino acid) என்னும் வகையில் அடக்குவர்.

## மேற்கோள்களும் அடிக்குறிப்புகளும்


பகுப்பு:அமினோ அமிலங்கள்
திரு. வி. க. விருது

**திரு. வி. க. விருது** என்பது தமிழ்நாடு அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் தமிழ் எழுத்தாளர் ஒருவருக்கு தமிழறிஞர் திரு. வி. க. நினைவாக ஆண்டுதோறும் வழங்கப்படும் ஒரு விருதாகும். தமிழ்நாடு அரசின் அரசாணை நிலைஎண்: 1657 நாள்: 03-09-1979 மூலம்1979 ஆண்டிலிருந்து இவ்விருது வழங்கப்படுகிறது. 1979 ஆம் ஆண்டிலிருந்து 1995 ஆம் ஆண்டு வரை ரூபாய் பத்தாயிரம் பணமுடிப்பு மற்றும் தகுதியுரை வழங்கப்பட்டன. 1996 ஆம் ஆண்டு முதல் 1998 வரை ரூபாய் இருபதாயிரம் பணமுடிப்பும், தகுதியுரையும் வழங்கப்பட்டன. 1998 ஆம் ஆண்டிலிருந்து ரூபாய் ஒரு இலட்சம் பணமுடிப்பும் எட்டு கிராம் அலவிலான தங்கப்பதக்கமும் வழங்கப்படுகிறது.

## விருது பெற்றவர்கள் பட்டியல்

**குறிப்பு**

* 2005 ஆம் ஆண்டில் விருது வழங்கப்படவில்லை.

## மேற்கோள்கள்

## வெளி இணைப்புகள்

*தமிழ்நாடு அரசு, தமிழ் வளர்ச்சித் துறையின் வலைத்தளத்தில் தமிழ்த்தென்றல் திரு.வி.க. விருது பெற்றோர் பக்கம்

பகுப்பு:தமிழ் வளர்ச்சித் துறை விருதுகள்
பாவேந்தர் பாரதிதாசன் விருது

**பாவேந்தர் பாரதிதாசன் விருது** என்பது தமிழக அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் தமிழ்க் கவிஞர் ஒருவருக்கு ஆண்டு தோறும் வழங்கப்படும் ஒரு விருதாகும். தமிழ்நாடு அரசின் அரசாணை (பலவகை) எண். 1609, பொதுத் (செய்தி, மக்கள் தொடர்பு - விளம்பரம் -2) துறை, நாள்: 28-08-1978 மூலம் 1978 ஆம் ஆண்டிலிருந்து இந்த விருது வழங்கப்படுகிறது. 1978 ஆம் ஆண்டிலிருந்து 1995 ஆம் ஆண்டு வரை ரூபாய் பத்தாயிரம் பணமுடிப்பும் தகுதியுரையும் வழங்கப்பட்டன. 1996 ஆம் ஆண்டிலிருந்து 1997 ஆம் ஆண்டு வரை ரூபாய் இருபதாயிரம் பணமுடிப்பும் தகுதியுரையும் வழங்கப்பட்டன. 1998 ஆம் ஆண்டிலிருந்து ரூபாய் ஒரு இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது.

## விருது பெற்றவர்கள் பட்டியல்

**குறிப்புகள்**

* 1990 ஆம் ஆண்டு பாரதிதாசன் நூற்றாண்டு தொடக்க விழாவை முன்னிட்டு 21 கவிஞர்களுக்கு பாரதிதாசன் விருது அளிக்கப்பட்டது.
* 1991 ஆம் ஆண்டு பாரதிதாசன் நூற்றாண்டு நிறைவு விழாவை முன்னிட்டு 23 கவிஞர்களுக்கு பாரதிதாசன் விருது அளிக்கப்பட்டது.
* 2005 ஆம் ஆண்டில் விருது வழங்கப்படவில்லை.

## மேற்கோள்கள்

பகுப்பு:தமிழ் வளர்ச்சித் துறை விருதுகள்
மாத்தளை முத்துமாரியம்மன் கோயில்

**மாத்தளை முத்துமாரியம்மன் கோவில்** இலங்கையின் மலையகத்தில் அமைந்துள்ள ஒரு மாரியம்மன் கோவில் ஆகும். இது கண்டியில் இருந்து 27 கி.மீ. தொலைவில் உள்ள மாத்தளை நகரப் பகுதியின் நடுவே அமைந்துள்ளது.

இலங்கையில் இந்த ஆலயமே ஐந்து தேர்களைக் கொண்டுள்ளது, தவிர இலங்கையில் மிகவுயரமான 108 அடி உயரமான இராஜகோபுரமும் அமைந்துள்ளது. கொடியேற்றத்தை அடுத்து இரதோற்சவம் 21ஆம் நாள் அன்று நடைபெறும். இரதோற்சவம் அன்று முருகன், சிவன், அம்மன், பிள்ளையார், சண்டேசுவரர் ஆகியோர் இரத பவனி வருவார்கள். இரதபவனியானது கோயிலில் இருந்து வீதியூடாகப் பவனிவருவார்.

## வரலாறு

இவ்வாலயத்தில் ஆரம்பத்தில் பூஜைகள் மட்டுமே நடைபெற்று வந்துள்ளன. பின்னர், படிப்படியாக திருவிழாக்களும் சப்பரத்தேர் எடுக்கும் வழக்கமும் தோன்றின. 1934 ஆம் ஆண்டளவில் சப்பரத்தை மாற்றி விநாயகரையும் சிவனம்பாள், முருகன் இரதோற்சவமும் நடைபெற்றன.

1955 ஆம் ஆண்டு இராஜகோபுரம் உட்பட பல ஆலய அபிவிருத்தி நடவடிக்கைகள் மேற்கொள்ளப்பட்டன. பொதுமக்களின் ஒத்துழைப்புடன் ஆலயத்தில் மகா மண்டபம் உட்பட முருகன் கோயில், வசந்த மண்டபம், விஷ்ணு கோயில், நாயன்மார் கோயில், மீனாட்சி, சிவன் கோயில் என்பன திருப்பணி செய்யப்பட்டன.

1977 ஆம் ஆண்டு அம்பாளுக்கு சித்திரத்தேர் அமைக்கப்பட்டு வெள்ளோட்டம் விடப்பட்டது. 1983 ஆம் ஆண்டு இனக்கலவரத்தின் போது சித்திரத்தேரும் ஏனைய இரதங்களும் எரியூட்டப்பட்டதுடன் கல்யாண மண்டபம் உட்பட பல பகுதிகள் சேதமாக்கப்பட்டு பெரு அழிவுகள் ஏற்படுத்தப்பட்டமையால் ஆலயவளர்ச்சி குன்றியது.

1992 ஆம் ஆண்டில் சித்திரத் தேரையும் ஏனைய இரதங்களையும் அமைக்கும் திருப்பணி ஆரம்பிக்கப்பட்டு வெற்றிகரமாக நிறைவேற்றப்பட்டது. மேலும், இவ்வாலயத்தில் அமைந்துள்ள 108 அடியைக் கொண்ட இராஜகோபுரம் இந்து சமய மக்களின் ஒற்றுமையையும் இந்து சமய திருப்பணியின் வளர்ச்சியையும் உயர்த்தி நிற்கும் அற்புதக் கோபுரமாகும்.

## உசாத்துணை
*இலங்கை Sunday Observer - 25 பெப்ரவரி, 2007 தவா சஜிதரன் 

## வெளி இணைப்புகள்

*கோவிலின் இணையதளம் 

பகுப்பு:மாத்தளை மாவட்டத்தில் உள்ள இந்துக் கோயில்கள்
பகுப்பு:இலங்கையிலுள்ள மாரியம்மன் கோயில்கள்
சிறீ பார்வதி சமேத பரமேசுவரன் ஆலயம்

இது சேர் பொன் இராமநாதானால் 1921 இல் உருவாக்கப்பட்ட பரமேஸ்வராக் கல்லூரிச் (இன்றைய யாழ் பல்கலைக்கழகம்)  சூழலில் உருவாக்கப்பட்டதாகும். 1926 இல் இதற்கான அத்திவாரம் இடப்பட்டு 1928 இல் திருக்கோயில் பெருமளவு முற்றுப் பெற்று தொடர்ந்து கும்பாபிஷேகம் நடைபெற்றது.

இக்கோயிலிற்கு லிங்கமும், அம்மன், பிள்ளையார், முருகன், நவக்கிரகங்கள், நந்தி முதலியவற்றிற்கான கற்சிலைகள் இந்தியாவில் கொண்டுவரப்பட்டன. இதில் நவக்கிரம் தவிர ஏனையவை தொடக்கத்திலேயே பிரதிஷ்டை செய்யப்பட்டுள்ளன.

## உசாத்துணை
* *ஈழத்துச் சிவாலயங்கள்*, வித்துவான் வசந்தா வைத்திய நாதன்

பகுப்பு:யாழ்ப்பாண மாவட்டத்தில் உள்ள கோயில்கள்
பெரியார் விருது

**சமூகநீதிக்கான தந்தை பெரியார் விருது** என்பது தமிழ்நாடு அரசின் விருதுகளில் ஒன்றாகும். இந்த விருது தந்தை பெரியார் ஈ. வெ. ராமசாமி அவர்கள் மற்றும் அவர்தம் வாழ்நாள் பெருந்தொண்டான சமூகநீதியும்,பெண் அடிமைத்தனம் ஒழிய சனாதன சதிகளை எதிர்த்து போராடிய போராட்டம்...மேலும் தந்தை பெரியாரின் பகுத்தறிவு தொடர்பான ஆராய்ச்சி மற்றும் பெரியார் கருத்துக்களைப் பரப்புவதில் பணியாற்றிய ஒருவருக்கு ஆண்டுதோறும் வழங்கப்படுகிறது. இவ்விருதுக்குத் தேர்வு செய்யப்படுபவர்களுக்கு ரூபாய் ஐந்து இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது. 

## வரலாறு
1995 ஆம் ஆண்டு முதல் இவ்விருது வழங்கப்பட்டு வருகிறது. 2022 ஆம் ஆண்டுக்குப் பிறகு பரிசுத் தொகை ஒரு லட்சத்திலிருந்து உயர்த்தப்பட்டு ரூபாய் ஐந்து லட்சமும் ஒரு சவரன் தங்கமும் வழங்கப்படுகிறது.

## விருது பெற்றோர்
(முழுமையடையாத பட்டியல் இது)
* நன்னிலம் நடராசன் (1999)
* திருச்சி என். செல்வேந்திரன் (2000)
* புலமைப்பித்தன் (2001)
* ஜெகவீர பாண்டியன் (2002)
* துரை கோவிந்தராசன் (2003)
* பி. வேணுகோபால் (2004)
* இரா. செழியன் (2005)
* சத்யராஜ் (2006)
* விசாலாட்சி நெடுஞ்செழியன் (2012)
* கே. சமரசம் (2013)
* பா. வளர்மதி (2017)
* சி. பொன்னையன் (2018)
* செஞ்சி இராமசந்திரன் (2019)
* அ. தமிழ் மகன் உசேன் (2020)
* க. திருநாவுக்கரசு (2021)
* சுப வீரபாண்டியன் (2024)
* விடுதலை இராஜேந்திரன்] (2025)

## மேற்கோள்கள்

பகுப்பு:தமிழக விருதுகள்
அம்பேத்கார் விருது

**அம்பேத்கார் விருது** என்பது தமிழ்நாடு அரசின் விருதுகளில் ஒன்றாகும். அம்பேத்காரின் கொள்கைகளைப் பரப்பும் ஒருவருக்கு ஆண்டுதோறும் வழங்கப்படும் இவ்விருது 1998 ஆண்டிலிருந்து வழங்கப்படுகிறது. இந்த விருதுக்குத் தேர்வு செய்யப்பட்டவர்களுக்கு ரூபார் 1, 00,000 (ஒரு லட்சம்) பணமுடிப்பும், பொற்கிழியும் வழங்கப்படுகிறது.

## விருது பெற்றவர்கள் பட்டியல்

* முனைவர் சு. காளியப்பன் (2012)
* எ.பொன்னுசாமி (2015)
* மருத்துவர் இரா.துரைசாமி (2016)
* டாக்டர் சகோ. ஜார்ஜ், கே.ஜே (2017)
* சி.ராமகுரு (2018)
* க.அருச்சுனன் (2019)
* வரகூர் அ.அருணாச்சலம் (2020)
* நீதியரசர்.சந்துரு ( 2021)

## மேற்கோள்கள்

பகுப்பு:தமிழ்நாடு அரசு விருதுகள்
சற்சொரூபவதி நாதன்

thumb|right|சற்சொரூபவதி நாதன்
**சற்சொரூபவதி நாதன்** (மார்ச் 6, 1937 - மே 4, 2017) இலங்கையில் 40 ஆண்டு காலம் ஒலிபரப்புத்துறையில் அறிவிப்பாளராகவும், செய்தி வாசிப்பாளராகவும் விளங்கியவர்.

## கல்வி
ஆரம்பக் கல்வியை யாழ் இந்து மகளிர் கல்லூரியிலும், உயர் கல்வியை சென்னைப் பல்கலைக் கழகத்திலும் பெற்று அறிவியல் பட்டதாரியானார். பின்னர் பெளத்த மகளிர் கல்லூரியில் விஞ்ஞான ஆசிரியையாக பணியாற்றினார். கொழும்புப் பல்கலைக்கழகத்தில் ஒலிபரப்புத் துறையில் பகுதி நேர விரிவுரையாளராகவும் பணியாற்றியுள்ளார்.

## ஒலிபரப்புத்துறை
1965ல் ஒலிபரப்புத்துறையில் இணைந்து கொண்டு அறிவிப்பாளரானார். 1979 இல் முதலாம் தர செய்தி அறிவிப்பாளரானார். பின்னர் ஆங்கில சேவையின் பதில் நிகழ்ச்சிக் கட்டுப்பாட்டாளராகவும், செய்தி ஆசிரியராகவும், கல்விச் சேவையில் முறைசாராக் கல்வி நிகழ்ச்சிப் பொறுப்பாளராகவும் பல பதவிகளில் பணியாற்றி ஓய்வு பெற்றார். நாடகத்துறை, பூவையர் பூங்கா, பாடசாலை மாணவர் கல்வி நிகழ்ச்சி என்பனவற்றோடு, 'கலைக்கோலம்" சஞ்சிகை நிகழ்ச்சியையும் தொகுத்து வழங்கினார். பல வானொலி நாடகங்களிலும் இவர் நடித்துள்ளார்.

## விருதுகள்
*ஜவகர்லால் நேரு விருது (1958)
*சிறந்த அறிவிப்பாளருக்கான ஜனாதிபதி விருது (1995)
*ஒலிபரப்பாளருக்கான 'உண்டா' விருது (1992)
*இந்து கலாசார அமைப்பின் தொடர்பியல் வித்தகர் விருது (1993)
*வானொலி பவள விருது
*வாழ்நாள் சாதனையாளர் விருது
*தமிழ் ஊடகவியலாளர் ஒன்றியத்தின் தேசிய விருது
*யாழ் இந்து மகளிர் கல்லூரி பழைய மாணவர் சங்கத்தின் சகலகலாவித்தகி விருது
*கொழும்பு தமிழ்ச் சங்கத்தின் சான்றோர் விருது (2012)

## சமூகப் பணிகள்
கொழும்பு தமிழ்ச் சங்கத்தின் முதலாவது பெண் துணைத் தலைவராக இருந்தார்.

## மறைவு
சற்சொரூபவதி நாதன் மே 4, 2017 அன்று தனது 80 ஆவது அகவையில் காலமானார்.

## மேற்கோள்கள்

பகுப்பு:இலங்கை வானொலி தமிழ் ஒலிபரப்பாளர்கள்
பகுப்பு:1937 பிறப்புகள்
பகுப்பு:இலங்கைத் தமிழ்ப் பெண்கள்
பகுப்பு:யாழ்ப்பாண மாவட்ட மக்கள்
பகுப்பு:2017 இறப்புகள்
பாரதியார் விருது

**பாரதியார் விருது** என்பது தமிழ்நாடு அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் ஆண்டுதோறும் பாரதியார் நெறி பரப்பும் தகமையாளர்களில் ஒருவரைத் தேர்வு செய்து வழங்கப்படும் விருதாகும். தமிழ்நாடு அரசின் தமிழ் வளர்ச்சிப் பண்பாட்டுத்துறை அரசாணை எண்.32, நாஅள் 08-12-1997 மூலம் 1997 ஆண்டிலிருந்து இவ்விருது வழங்கப்படுகிறது. 1997 ஆம் ஆண்டில் ரூபாய் இருபதாயிரம் பணமுடிப்பும் தகுதியுரையும் வழங்கப்பட்டது. 1998 ஆம் ஆண்டிலிருந்து ரூபாய் ஒரு இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது.

## விருது பெற்றவர்கள் பட்டியல்

**குறிப்பு**

* 2005 ஆம் ஆண்டில் விருது வழங்கப்படவில்லை.

## மேற்கோள்கள்

பகுப்பு:தமிழ் வளர்ச்சித் துறை விருதுகள்
திருவள்ளுவர் விருது

**திருவள்ளுவர் விருது** (*Thiruvalluvar Award*) என்பது பண்டைய கவிஞர்-தத்துவஞானி, உலகப் பொதுமறை தந்த திருவள்ளுவரின் நினைவாக இந்தியாவின் தமிழக மாநில அரசு வழங்கும் ஆண்டு விருது ஆகும். இந்த விருது திருக்குறள் இலக்கியத்திற்கும் அதன் தத்துவத்திற்கும் சிறப்பான பங்களிப்பைச் செய்தவர்களுக்கு வழங்கப்படுகிறது. இந்த விருதானது 1986ஆம் ஆண்டு முதல் ஒவ்வொரு ஆண்டும் ஜனவரி மாதத்தில், தமிழக அரசு திருவள்ளுவர் தினமாக கடைபிடிக்கப்படும் தை மாதத்தின் 2வது நாளில் வழங்கப்படுகிறது. இந்த விருது தமிழ் மேம்பாட்டு ஆணையத்தின் சார்பாக வழங்கப்படுகிறது.

## விருது
திருவள்ளுவர் விருதினை பெறுபவருக்கு  100,000  பணமும் 1- பவுன் தங்கப் பதக்கம், மற்றும் சான்று வழங்கப்படும். விருதில் முதலில்  10,000 ரொக்கப் பரிசு மட்டுமே வழங்கப்பட்டது. 1991ஆம் ஆண்டு முதல், பரிசுத் தொகை  20,000 ஆக உயர்த்தப்பட்டது. பின்னர் 1999ஆம் ஆண்டு முதல், பரிசுத் தொகை மீண்டும் தற்போதைய  100,000 ஆக உயர்த்தப்பட்டது.

## விருது பெற்றவர்கள்

## மேலும் காண்க
* குறள் பீடம் விருது

## மேற்கோள்கள்


## வெளி இணைப்புகள்
*  திருவள்ளுவர் விருது பெற்றோர் (தமிழ் வளர்ச்சித் துறை வலைத்தளம்)
*தமிழக அரசு விருதுகளின் அதிகாரப்பூர்வ தளம்

பகுப்பு:தமிழக விருதுகள்
பகுப்பு:இந்திய விருதுகள்
பகுப்பு:தமிழர் பண்பாடு
பகுப்பு:திருக்குறள்
குழாய்க் கிணறு

**குழாய்க் கிணறு** என்பது 100 - 200 சதம மீட்டர்கள் வரை விட்டம் கொண்ட ஆழமான ஒரு வகைக் கிணறு ஆகும். இது நிலத்தடி நீரைப் பெற்றுப் பயன்படுத்துவதற்கு உதவும் ஒரு செலவு குறைந்த முறையாகும். பாரம்பரிய கிணறுகள் போல இவற்றின் நீர்மட்டத்தைக் காண முடியாது. நிலத்தில் ஆழமாகத் துளையிட்டு இரும்பு அல்லது நெகிழிக் (பிளாஸ்ட்டிக்குக்) குழாய் புகுத்தி இக்கிணறு உருவாக்கப்படுகிறது. நிலத்தடி நீர் அதிகளவில் உள்ள இடங்களிலேயே பயன்படும். குழாய்க் கிணற்றின் ஆழம், அது இருக்கும் இடத்தின் நிலக்கீழ் நீர் மட்ட அளவைப் பொறுத்து வேறுபடும். மிக ஆழமான நிலத்தடி நீரைப் பெறுவதற்கான வினைத்திறனுள்ள முறையாகும்.

## நீர் எடுத்தல்
இது குறைவான விட்டம் கொண்ட கிணறு என்பதால் மரபுவழிக் கிணறுகளைப் போல் வாளிகளைப் பயன்படுத்தி நீரை வெளியே எடுக்க முடியாது. இதனால் வேறு வழிமுறைகளைப் பயன்படுத்தியே இக்கிணற்றிலிருந்து நீரை எடுக்கலாம். ஆழம் குறைந்த கிணறுகளில் இருந்து நீரெடுப்பதற்குக் கைப்பம்பியையோ, இயந்திரங்களையோ பயன்படுத்துவது உண்டு. ஆழம் கூடிய கிணறுகளில் இருந்து இயந்திரங்களைப் பயன்படுத்தியே நீர் வெளியே எடுக்கப்படுகிறது. ஒவ்வொரு முறையும் இவ்வாறு நீரெடுப்பது வசதிக் குறைவு என்பதால், நீரை நிரப்பிவைத்துத் தேவையானபோது பயன்படுத்துவதற்குத் தற்காலிகத் தொட்டிகளைப் பயன்படுத்துவது உண்டு.

## மேற்கோள்கள்

பகுப்பு:நீர்ப்பாசனம்
தாள் அளவு

ஆவணங்களுக்கும், வேறு தேவைகளுக்கும் பயன்படக்கூடிய **தாள் அளவுகள்**, தொடர்பான சீர்தரங்கள், நாட்டுக்கு நாடும், காலத்துக்குக் காலமும் வேறுபாடாக இருந்து வந்துள்ளன. ஆனால் இன்று, முக்கியமாக இரண்டு வகையான சீர்தரங்களே அனைத்துலக அளவில் பயன்பாட்டில் உள்ளன. ஒன்று, அனைத்துலக சீர்தர நிறுவனத்தின் அளவுகள், மற்றது வட அமெரிக்க அளவுகள்.

## அனைத்துலக சீர்தரம்: ஐஎஸ்ஓ 216
thumb|300px|align=right|ஐஎஸ்ஓ A அளவுகள்.
அனைத்துலகத் தாள் அளவுச் சீர்தரமான, ஐஎஸ்ஓ 216, தாள் அளவுகளுக்கான ஜெர்மானியச் சீர்தரமான டிஐஎன் 476 ஐ அடிப்படையாகக் கொண்டது. மீட்டர் அளவை முறையில் அமைந்த இது, ஒரு சதுரமீட்டர் பரப்பளவையும், 1 : 1.4142 என்ற அளவு விகிதத்தையும் கொண்ட தாளை அடிப்படை அளவாகக் கொண்டது. இந்த அடிப்படையான தாள் அளவு **A0** எனப்படுகின்றது. இந்த **A** வரிசைத் தாள் அளவு முறையில் **A0** என்பதே மிகப் பெரிய அளவாகும். குறைந்து செல்லும் ஏனைய அளவுகள் A1, A2, A3, A4, ..... எனப் பெயரிடப்பட்டுள்ளன. இவற்றில் ஒவ்வொன்றும், அதற்கு முன்னுள்ளதைக் குறுக்குவாட்டில் மடித்து வரும் பாதி அளவாகும். மிகப் பரவலாகப் பயன்படும் தாள் அளவு **A4** (210 x 297 மிமீ) ஆகும்.

இந்த அளவு முறை, ஐக்கிய அமெரிக்க நாடுகள், கனடா ஆகியவை தவிர்ந்த உலகின் எல்லா நாடுகளாலும் ஏற்றுக்கொள்ளப்பட்டுள்ளது. இந்த முறையை, மெக்சிக்கோ, கொலம்பியா, பிலிப்பைன்ஸ் ஆகிய நாடுகள் ஏற்றுக்கொண்டுள்ள போதிலும், அமெரிக்க முறை இன்னும் பரவலாகப் பயன்பாட்டில் உள்ளது.

ஐஎஸ்ஓ தாள் அளவுகள் 1 : 2 இன் வர்க்கமூலம் (அண்ணளவாக 1 : 1.4142) என்னும் விகிதத்தை அடிப்படையாகக் கொண்டவை. இந்த விகிதத்தின் நன்மைகள் குறித்து, 1768 ஆம் ஆண்டிலேயே, ஜெர்மானிய அறிவியலாளரான ஜோர்ஜ் லிச்டென்பர்க் (Georg Lichtenberg) என்பவர் குறிப்பிட்டிருந்தார். இருபதாம் நூற்றாண்டின் ஆரம்பத்தில், டாக்டர் வால்ட்டர் போர்ஸ்ட்மான் (Walter Porstmann) என்பவர் லிச்டென்பர்க்கின் எண்ணக்கருவை பல்வேறு தாள் அளவுகளைக் கொண்ட முறைமையாக உருவாக்கினார். போர்ஸ்ட்மான் முறை 1922 ஆம் ஆண்டில், ஜெர்மனியில் டிஐஎன் சீர்தரமாக (டிஐஎன் 476) அறிமுகப்படுத்தப்பட்டது.

இச் சீர்தர அளவுகள் மிக விரைவாக மற்ற நாடுகளுக்கும் பரவியது. இரண்டாம் உலகப் போருக்கு முன்னரே இது பெல்ஜியம் (1924), நெதர்லாந்து (1925), நார்வே (1926), சுவிட்சர்லாந்து (1929), சுவீடன் (1930), சோவியத் ஒன்றியம் (1934), ஹங்கேரி (1938), இத்தாலி (1939) ஆகிய நாடுகளில் பயன்படுத்தப்பட்டது. போர்க் காலத்திலேயே உருகுவே (1942), ஆர்ஜெண்டீனா (1943), பிரேசில் (1943) ஆகிய நாடுகளுக்கும் இம்முறை பரவியது.

1975 ஆம் ஆண்டளவில் இவ்வளவு நாடுகள் ஜேர்மன் முறையைப் பின்பற்றியதன் காரணமாக ஐஎஸ்ஓ சீர்தரமாக ஆக்கப்பட்டதுடன், ஐக்கிய நாடுகள் அவையின் ஆவணங்களுக்கும் இம்முறை ஏற்றுக்கொள்ளப்பட்டது. 1977 ஆம் ஆண்டளவில், 148 நாடுகளில் 88 நாடுகளில் A4 அளவே கடிதங்களுக்குப் பயன்பட்டது. இன்று அமெரிக்கா, கனடா ஆகிய நாடுகள் மட்டுமே இம்முறையைக் கைக்கொள்ளவில்லை.

பகுப்பு:சீர்தரங்கள்
பகுப்பு:தாள் அளவுகள்
ஜோர்ஜ் சந்திரசேகரன்

thumb|right|ஜோர்ஜ் சந்திரசேகரன்

**ஜோர்ஜ் சந்திரசேகரன்** (1940 - ஜூன் 6, 2008) இலங்கை ஒலிபரப்புக் கூட்டுத்தாபனத்தில் அறிவிப்பாளராகவும், செய்தி வாசிப்பாளராகவும், நாடகத் தயாரிப்பாளராகவும் பணி புரிந்தவர். கொழும்பில் பிறந்த இவர் கொட்டாஞ்சேனை சென். பெனடிக்ட் கல்லூரியில் பயின்றவர். 1968ல் இருந்து 1996ல் ஓய்வு பெறும் வரை அறிவிப்பாளராக செயற்பட்டார்.

## கலை,இலக்கியத்துறை
வானொலி, தொலைக்காட்சி, மேடை நாடகங்களில் நடித்தவர். நூற்றுக்கணக்கான வானொலி நாடகங்களை எழுதி இயக்கியிருக்கிறார். இலங்கை வானொலி தேசிய சேவையில் *உரைச்சித்திரம்* என்ற வாராந்த நிகழ்ச்சியைத் தொகுத்து வழங்கியிருக்கிறார். தினகரன், வீரகேசரி, செய்தி போன்ற பத்திரிகைகளில் சிறுகதைகள் எழுதியவர். சஞ்சிகைகளில், ஓவியங்கள், கார்ட்டூன் தொடர்கள் வரைந்தவர். மேனாட்டு இலக்கியங்களில் மிகுந்த புலமை உள்ளவர்.

மிக நீண்ட நேரமாக அதாவது 35 நிமிடங்கள் இடைவிடாது தொடர்ச்சியாக செய்தி அறிக்கையை வாசித்த சாதனைக்குரியவராகவும் ஜோர்ஜ் சந்திரசேகரன் விளங்கினார்.

## புகழ் தந்த மேடை நாடகங்கள்
* ஆபிரகாம் கோவூரின் உண்மைக்கதையைத் தழுவி வரணியூரான் எழுதிய "நம்பிக்கை" மேடை நாடகத்தில் "கோவூராக" நடித்து பாராட்டுப் பெற்றார்.
*1993-இல் கொழும்பு எல்பின்ஸ்டன் அரங்கில் நடைபெற்ற நாடகவிழாவில் இடம் பெற்ற இயூஜின் அயனஸ்கோவின் " நத்தையும் ஆமையும்" என்ற நாடகம், இவரால் மொழிபெயர்ப்பு செய்யப்பட்டு இயக்கி, கே. எஸ். பாலச்சந்திரன், செல்வி. ஞானரட்னம் ஆகியோர் நடித்து மேடையேற்றப்பட்டபோது மிகுந்த வரவேற்பைப் பெற்றது.

## எழுதிய நூல்கள்
* *ஜோர்ஜ் சந்திரசேகரனின் சிறுகதைகள்* (1995-ம் ஆண்டிற்கான சாகித்திய விருது பெற்றது)
* *அபத்த நாடகம்* (நத்தையும் ஆமையும், மொழிபெயர்ப்பு நாடகம்)
* *ஒரு சருகுக்குள்ளே கசியும் ஈரங்கள்* (வாழ்க்கை அனுபவங்கள்)

## மறைவு
ஜோர்ஜ் சந்திரசேகரன் தனது 68-வது அகவையில் 2008-ஆம் ஆண்டு ஜூன் 6ந் திகதி வெள்ளிக்கிழமையன்று கொழும்பில் காலமானார்.

## வெளி இணைப்புகள்
* ஜோர்ஜ் சந்திரசேகரன் காலமானார்
* கலைஞர் ஜோர்ஜ் சந்திரசேகரன் 
* ஒரு நினைவுப்பதிவும், ஒரு திரைப்பதிவும்

பகுப்பு:வானொலி ஒலிபரப்பாளர்கள்
பகுப்பு:ஈழத்து எழுத்தாளர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து நாடகாசிரியர்கள்
பகுப்பு:1940 பிறப்புகள்
பகுப்பு:2008 இறப்புகள்
தமிழர் வேளாண்மை அறிவியல்

தமிழ்ச் சமூகம் வேளாண் சார் சமூகமாகவே நெடுங்காலம் இருந்துவந்துள்ளது.  இன்றும் பெரும்பான்மையானவர்கள் வேளாண் தொழிலியே ஈடுபட்டுள்ளார்கள்.  தொன்று தொட்டு தமிழர்களிடம், சிறப்பாக மருதத் தமிழரிடம் வேளாண்மை சார்ந்த அறிவு இருக்கின்றது.  இன்று தமிழர்கள் அறிவியல் தொழில் நுட்பத்தையும் தகுந்த முறையில் வேளாண்மைக்கு பயன்படுத்த முயலுகின்றார்கள்.  இன்று தமிழர் மேற்கொள்ளும் அறிவியல் தொழில் நுட்பத்துடன் கூடிய வேளாண்மையையும், இதில் தமிழரின் தொன்றுதொட்ட அறிவையும் ** தமிழர் வேளாண்மை அறிவியல்** எனப்படுகின்றது.  

## வெளி இணைப்புகள்
* இந்திய பாரம்பரிய அறிவியல் மையம் - நடைமுறை வாழ்க்கைக்கு மரபு அறிவியல் 
* சங்க இலக்கியங்களில் தமிழர்களின் மரபுசார் உழவுத்தொழில் - முனைவர் க.துரையரசன் 

பகுப்பு:தமிழர் வேளாண்மையியல்
கே. ஏ. ஜவாஹர்

கொழும்பில் வாழ்ந்த சிறந்த மேடை, திரைப்பட நடிகர். நீண்ட காலம் கலைத்துறையில் பணியாற்றிய இவருக்கு கிழக்கு பல்கலைக்கழகம் விருது வழங்கி கெளரவித்தது குறிப்பிடற்குரியது.

## மேடைநாடகத்துறையில்
முதலாவது மேடை நாடகம் - 1964ல் புரட்சிமணி இயக்கிய "ஒருத்தி சொன்னாள்". தொடர்ந்து பல மேடை நாடக்ங்களில் நடித்துள்ளார். 
1969ல் தினகரன் நாடகவிழாவில் "வாடகைக்கு அறை", "மனிததர்மம்" ஆகிய நாடகங்களில் நடித்து சிறந்த துணைநடிகருக்கான விருதினைப் பெற்றார்.
1974ல் தேசியநாடகவிழாவில் சுஹேர் ஹமீட்டின் இயக்கத்தில் " பிள்ளை பெற்ற ராசா ஒரு நாயை வளர்த்தார் " என்ற நாடகத்தில் நடித்து சிறந்த நடிகர் விருதினைப் பெற்றவர்.

## வானொலியில்
இலங்கை வானொலியில் முஸ்லீம் சேவையில் ஒலிபரப்பான நாடகங்களில் நடித்தவர்.

## ஒலிநாடாக்கள்
"அபூநானா" என்ற பாத்திரத்தில் இவர் நடித்த ஐந்து  நகைசுவை நாடகங்கள் ஒலிநாடாக்களாக வெளிவந்துள்ளன.

## திரைப்படங்களில்
இவரது முதலாவது திரைப்படம் வி.பி.கணேசன் தயாரித்த 'புதியகாற்று' என்ற திரைப்படமாகும்.

தொடர்ந்து 'வாடைக்காற்று' திரைப்படத்தில் முக்கிய பாத்திரமொன்றில் நடித்து பாராட்டு பெற்றவர். 'கோமாளிகள்', 'நான் உங்கள் தோழன்', 'ஏமாளிகள்', 'தென்றலும் புயலும்', 'தெய்வம் தந்த வீடு',  , 'ஷர்மிளாவின் இதய ராகம்' போன்ற பல படங்களில் நடித்தவர்.

பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
சர்க்கரை

**சர்க்கரை** என்பது பின்வருவனவற்றுள் ஒன்றாக இருக்கலாம்: 

***[[சீனி|சர்க்கரை]]** - இந்திய வழக்கில் சர்க்கரை என்பது சீனியைக் குறிக்கும்.
*சர்க்கரை - தமிழ்நாட்டில் மதுரை மற்றும் தஞ்சாவூர் மாவட்டத்தில் சர்க்கரை என்பது நாட்டுச் சர்க்கரையை குறிக்கும்
***[[வெல்லம்|சர்க்கரை]]** - இலங்கை வழக்கில் சர்க்கரை என்பது பதனிடப்படாத வெல்லத்தைக் குறிக்கும்.
* சர்க்கரை (ஆள் பெயர்)
*அகரமுதலி : சக்கை+ அரை = சக்கையாக அரைக்கப்பட்ட கரும்புச்சாறிலிருந்து உருவாக்கப்பட்டது என்று பொருள் கொள்ளலாம்.
கிளாம்வின்

**கிளாம்வின்** மைக்ரோசாப்ட் விண்டோஸ் இயங்குதளத்திற்கான ஓர் இலவச திறந்த நச்சுநிரல் மென்பொருளாகும். இது காம் ஆண்டிவைரஸிற்கு வரைகலை இடைமுகத்தை வழங்குகின்றது.

கிளாம்வின் இலவச ஆண்டிவைரஸ் இணையத்தளத்தில் இருந்து இலவசமாகப் பதிவிறக்கம் செய்து பாவிக்கலாம்.

## கிளாம்வின் இன் வசதிகள்
* ஸ்கான் பண்ணுவதை ஒழுங்கமைக்கும் வசதி
* தானகவே வைரஸ் தகவற் தளத்தை மேம்படுத்தும் வசதி
* தனித்தியங்கும் வைரஸ் ஸ்கானர்
* விண்டோஸ் எக்ஸ்புளோளருடன் மெனியூவாச் சேர்தியங்கும். 
* மைக்ரோசாப்ட் அவுட்லுக் உடன் சேர்ந்தியங்கும். 
* இதன் செல்கிளாம்வின் (Portable ClamWin) USB Flash drive உடன் பயன்படுத்தலாம்.

## நிகழ்நிலைப் பாதுகாப்பு
பொதுவான் நச்சுநிரல்கள் போன்றல்லாது வின்காமில் நிகழ்நிலையில் கோப்புக்களைப் பாதுகாக்கும் வசதியில்லை. இதை சாதகமாகப் பயன்படுத்தி ஏற்கனவே ஒரு நிகழ்நிலை நச்சுநிரற் தடுப்பி உள்ள கணினியில் கிளாம்வின் நச்சுநிரற் தடுப்பியை நிறுவிப் பாதுகாக்கவியலும். வின்பூச் என்கின்ற மென்பொருளூடாக இதனைச் செய்யலாமெனினும் வின்பூச் விண்டோஸ் எக்ஸ்பி சேவைப் பொதி 3 உடன் நீலத்திரையுடன் இறப்பை உண்டுபண்ணுவதுடன் இதன் விருத்தியும் கைவிடப்பட்டுவிட்டது.

## வெளியிணைப்புகள்
* கிளாம்வின் அதிகாரப் பூர்வத் தளம் 
* SourceForge.net திட்டப் பக்கம் 
* செல்கிளாம்வின்  USB Flash டிஸ்கில் இருந்து இயங்கக் கூடியது 
* பயர்பாக்ஸ் காம்வின் நீட்சி (1.5 மாத்திரம்)] 
* [irc://chat.freenode.org/clamwin #clamwin]
* கிளாம்வின் பீட்டாநியூஸ் இணையத்தளத்தில் 

## உசாத்துணை

பகுப்பு:கணினி பாதுகாப்பு
பகுப்பு:கணினி நச்சுநிரல்
சுப்புலட்சுமி காசிநாதன்

right|thumb|சுப்புலட்சுமி காசிநாதன்
**சுப்புலட்சுமி காசிநாதன்** (*Subbuluxmi Kasinathan*) இலங்கையின் கலைஉலகில் மேடை, வானொலி, திரைப்படங்கள் என்பனவற்றில் புகழ்பெற்ற, அனுபவம் வாய்ந்த நடிகை. தற்போது கனடாவில் வசித்து வருகிறார். கனடாவிலும் தன்னுடைய கலைப்பணியைத் தொடர்கிறார்.

## வானொலியில்
இலங்கை வானொலியில் 'சானா'வின் காலம் முதல், பி. விக்னேஸ்வரன் காலம் வரை ஏராளமான வானொலி நாடகங்களில் நடித்தவர். வானொலியில் ஒலிபரப்பான நாடகக்கலைஞர் வி.வி. வைரமுத்து அவர்களின் இசைநாடகங்களில் பாடி நடித்துமிருக்கிறார்.

## மேடையில்
தினகரன் நாடக விழாவில் கே. எம். வாசகரின் 'சுமதி' நாடகத்தில் பிரதான பாத்திரத்தில் நடித்து, சிறந்த நடிகைக்கான விருதைப் பெற்றவர் ஆவார்.

## புகழ் பெற்ற மேடை நாடகங்கள்

* 'பார்வதி பரமசிவம்'- நகைச்சுவை நாடகம்
* 'சுமதி' - தினகரன் நாடக விழாவில் முதல் பரிசு பெற்றது
* 'சாணக்கியன்' - சரித்திர நாடகம்
* 'புதியதோர் வீடு' - பா நாடகம் (கனடாவில்)

## தொலைக்காட்சியில்
* 'நாற்சார வீட்டில்' - (கனடாவில்)
* 'வை.ரி.லிங்கம் ஷோ' - (கனடாவில்)
## நடித்த திரைப்படங்கள்
* கோமாளிகள்
* தெய்வம் தந்த வீடு
* எங்கோ தொலைவில் (கனடாவில்)
* கனவுகள் (கனடாவில்)
* மெதுவாக உன்னைத் தொட்டு (கனடாவில்)
* தமிழிச்சி (திரைப்படம்)  (கனடாவில்)

## மேற்கோள்கள்

பகுப்பு:ஈழத்துக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:ஈழத்து வானொலிக் கலைஞர்கள்
பகுப்பு:இலங்கைத் தமிழ்த் திரைப்பட நடிகைகள்
பகுப்பு:கனேடியத் தமிழ் கலைஞர்கள்
பகுப்பு:வாழும் மக்கள்
பகுப்பு:கனடிய இலங்கைத் தமிழ் வம்சாவளி மக்கள்
சு. வேலுப்பிள்ளை

**சு.வே** என அழைக்கப்படும் **சுப்பிரமணியம் வேலுப்பிள்ளை** (24 மே 1921 – 22 சூன் 2007) இலங்கையின் சிறப்புமிக்க உருவகக்கதை எழுத்தாளரும் நாடகாசிரியரும் தமிழ்ப் பண்டிதரும் ஆவார்.

## வாழ்க்கைச் சுருக்கம்
வேலுப்பிள்ளை யாழ்ப்பாணம், நாவற்குழியில் சுப்பிரமணியம், தையல்நாயகி ஆகியோருக்குப் பிறந்தவர். ஒரு பயிற்றப்பட்ட தமிழாசிரியராக 1946 முதல் 1981 வரை இலங்கையின் டிக்கோயா, மானிப்பாய், சுன்னாகம் ஆகிய இடங்களில் ஆசிரியப் பணி புரிந்தவர்.

## சிறுகதைகள்
சு.வேயின் முதல் சிறுகதை 'கிடைக்காத பலன்' 1943 இல் ஈழகேசரியில் வெளியானது. சு.வே யின் சிறுகதைகள், 'மண் வாசனை', 'பால்காவடி', ஆகிய தலைப்புகளில் தொகுதிகளாக வெளிவந்தன. இவரது உருவகக்கதைகள் 1999 இல் மித்ர வெளியீடாக தொகுப்பாக வெளிவந்தன.

## நாடகத்துறை
1965 இல் இலங்கை கலைக்கழகம் நடத்திய நாடகப்போட்டியில் இவரது 'வஞ்சி' என்ற ஓரங்க நாடகம் முதல் பரிசு பெற்றது. அடுத்த ஆண்டும் இவரது 'எழிலரசி' என்ற முழுநீள நாடகம் முதல் பரிசு பெற்றது.

## வானொலி நாடகங்கள்
1960 இல் இலங்கை வானொலி நாடகப்போட்டியில் இவரது 'மண் வாசனை'க்கு முதல் பரிசு கிடைத்தது. 1968 இல் 'ஒருமை நெறித்தெய்வம்' என்ற நாடகம் பரிசு பெற்றது. சு.வே வானொலி கிராம சேவைக்கு பல வானொலித் தொடர் நாடகங்களையும் எழுதினார்.
* ஏட்டிலிருந்து (1964) - 14 வாரங்கள்
* கிராமராஜ்யம் (1964) - 32 வாரங்கள்
* பொன்னாச்சிக் குளம் (1967-68) -97 வாரங்கள்
* நவயுகம் (1969)- 12 வாரங்கள்

## வெளிவந்த நூல்கள்
* மண் வாசனை - (12 சிறுகதைகளின் தொகுதி)
* பாற் காவடி - சிறுகதைத் தொகுதி
* மணற்கோவில் - உருவகக் கதைகள் (மித்ர பதிப்பகம்)
* சிறுவர் கதை இலக்கியம்
செங்கை ஆழியான் தொகுத்து வெளியிட்ட ஈழகேசரி சிறுகதைகள், மறுமலர்ச்சி சிறுகதைகள் ஆகிய தொகுப்புகளில் இவருடைய சிறுகதைகள் சில இடம்பெற்றுள்ளன.

## மேற்கோள்கள்
 

பகுப்பு:1921 பிறப்புகள்
பகுப்பு:2007 இறப்புகள்
பகுப்பு:ஈழத்து எழுத்தாளர்கள்
பகுப்பு:ஈழத்து நாடகாசிரியர்கள்
நாட்டுப்புறவியல் கோட்பாடுகள்

**நாட்டுப்புறவியல் கோட்பாடுகள்** என்பது, நாட்டுப்புறவியல் ஆய்வுகளுக்கு அடிப்படையாக இருக்கின்ற கோட்பாடுகள் ஆகும். ஒரு காலத்தில், நாட்டுப்புறவியலில் ஆர்வமுள்ளவர்கள் கோட்பாடுகளைப்பற்றி அக்கறை கொள்ளாதவர்களாக இருந்தார்கள். பிரித்தானியாவின் நாட்டுப்புறவியல் ஆய்வாளர்கள் கோட்பாடுகளில் அதிகம் கவனமெடுக்கவில்லை. 20 ஆம் நூற்றாண்டின் 80கள் வரையான பிரித்தானிய நாட்டுப்புறவியல் ஆய்வில் இத்தகைய போக்கே காணப்பட்டது. எனினும், அமெரிக்காவில் இது தொடர்பான முன் முயற்சிகள் எடுக்கப்பட்டன. நாட்டுப் புறவியலின் பல்வேறு கூறுகளிலுமான ஆய்வுத்துறை விரிவடைந்து வருகின்ற இக்காலத்தில் ஆய்வாளர்கள், நாட்டுப் புறவியல் ஆய்வில் கோட்பாடுகளின் முக்கியத்துவத்தை உணர்ந்துள்ளார்கள். இதன் காரணமாக நாட்டுப்புறவியல் ஆய்வு தொடர்பாகப் பல்வேறு கோட்பாடுகள் உருவாகியுள்ளன. 

1972 ஆம் ஆண்டில் அமெரிக்க ஆய்வாளரான ரிச்சர்ட் எம். டார்சன் (Richard M. Dorson) என்பவர் பரவலாகப் புழக்கத்தில் உள்ள 12 வகையான ஆய்வுக் கோட்பாடுகளைப் பற்றித் தனது, நாட்டுப்புறவியலும், நாட்டுப்புற வாழ்க்கையும் (Folklore and Folklife) என்னும் நூலில் எடுத்தாண்டுள்ளார். இக் கோட்பாடுகளாவன:

# வரலாற்றுப் புவியியல் கோட்பாடு
# வரலாற்று மீட்டுருவாக்கக் கோட்பாடு
# கருத்தியல் கோட்பாடு
# செயல்திறன் கோட்பாடு
# உளவியல் பகுத்தாய்வுக் கோட்பாடு
# அமைப்பியல் கோட்பாடு
# வாய்மொழி வாய்பாட்டுக் கோட்பாடு
# கலப்புப் பண்பாட்டுக் கோட்பாடு
# நாட்டுப்புறப் பண்பாட்டுக் கோட்பாடு
# மக்கட் பண்பாட்டுக் கோட்பாடு
# அரை உலகக் கோட்பாடு
# சூழ்நிலைக் கோட்பாடு

## மேற்கோள்கள்

பகுப்பு:நாட்டுப்புறவியல்
பழமொழி

**பழமொழிகள்** (*Proverb*) ஒரு சமுதாயத்தின் பழமையான சிந்தனையும், அறிவுச் சொத்தும், நீண்ட காலமாகப் புழக்கத்தில் இருந்து வரும் அனுபவக் குறிப்புகளும் ஆகும். பழமொழிகள் அச் சமுதாயத்தினரின் அனுபவ முதிர்ச்சியையும் அறிவுக் கூர்மையையும் எடுத்து விளக்குவதாக அமைகின்றன. இவை பெரும்பாலும் பதிவு செய்யப்படாத வாய்மொழி வழக்காகவும், நாட்டுப்புறவியலின் ஒரு கூறாகவும் அமைகின்றன. எடுத்துக்கொண்ட பொருளைச் சுருக்கமாகவும் தெளிவுடனும் சுவையுடனும் பழமொழிகள் விளங்க வைக்கின்றன. சூழமைவுக்கு ஏற்றமாதிரி பழமொழிகளை எடுத்தாண்டால் அந்தச் சூழமைவை அல்லது பொருளை விளங்க அல்லது விளக்க அவை உதவுகின்றன.

தமிழ் இலக்கிய வரலாற்றில் பழமொழிக்கு என்றே ஒரு தனி நூலாக பழமொழி நானூறு உள்ளது. அந்த நூலில் 400 பழமொழிகள் உள்ளன. தமிழின் பண்டைய இலக்கண நூலான தொல்காப்பியத்தில் (பொரு:479) பழமொழிகள் பற்றிய வரைமுறையாக "ஏதேனும் ஒரு சமூகச் சூழலில் ஒரு குறிப்பிட்ட கருத்தை உணர்த்துவதற்குத் துணையாக வரக்கூடிய (அல்லது பயன்படுத்தக் கூடிய) ஆழ்ந்த அறிவினைச் சுருக்கமாகவும் தெளிவாகவும் எளிமையாகவும் கூறும் பழமையான மொழி பழமொழி எனலாம்." என்று விளக்குகிறது. பழமொழிகள் பொய்ப்பதில்லை என்று அகநானூறு (அகம்.101) குறிப்பிடுகிறது.
## மேலும் காண்க
* தமிழ்ப் பழமொழிகளின் பட்டியல்

## மேற்கோள்கள்

## வெளி இணைப்புகள்
* பழமொழி தொகுப்பு - விளக்கங்களுடன் 
* பழமொழி படுத்திய பாடு -தேவமைந்தன்
* Tamil proverbs

பகுப்பு:நாட்டுப்புறவியல்
பகுப்பு:தமிழ்ப் பழமொழிகள்
லடிஸ் வீரமணி

**லடிஸ் வீரமணி** (இறப்பு: மே 5, 1995) இலங்கையில் மேடை நாடகத்துறையில் நடிகராக, நாடகாசிரியராக, இயக்குநராக அறியப்பட்டவர். இவர் இயக்கிய நாடகங்களில் 'சலோமியின் சபதம்', 'மதமாற்றம்' என்பன குறிப்பிடற்குரியனவாகும். அரைநூற்றாண்டு காலம் தமிழ் நாடக மேடையின் ஆற்றல் மிகுந்த கலைஞராக தனது ஆளுமையை நிலை நாட்டியுள்ளார்.

## நாடக உலகில்
கொழும்பு, ஜிந்துப்பிட்டி பிரதேசத்தில் இயங்கிய ‘மனோரஞ்சித கான சபா’விலிருந்து வெளிவந்த கலைஞர்களில் முன்னோடி நடிகவேள் லடிஸ் வீரமணி ஆவார். 1945 இல் மல்லிகா என்ற நாடகத்தின் மூலம் தனது நாடகவுலக பிரவேசத்தை மேற்கொண்டார்.

1954 ஆம் ஆண்டு இலங்கைக்கு வருகை தந்த கலைவாணர் என். எஸ். கிருஷ்ணன் - மதுரம் குழுவினருக்கு அளிக்கப்பட்ட வரவேற்பில் லடிஸ் வீரமணியின் நடிப்புக்காக "நடிகவேள்" என்ற பட்டத்தை வழங்கினார் என். எஸ். கே.

ஆரம்ப காலங்களில் இவரை நெறிப்படுத்தியவர்களில் மிக முக்கியமானவர் ஏ. இளஞ்செழியன். மற்றவர் முற்போக்கு இலக்கிய முன்னோடியுமான அ. ந. கந்தசாமி. அ. ந. கந்தசாமி எழுதிய ‘மத மாற்றம்’ என்ற நாடகம் தமிழ் நாடக மேடையில் ஒரு திருப்புமுனையாக அமைந்தது. ‘மதமாற்றத்தை’ சிறப்பாக நெறியாள்கை செய்தார் லடீஸ் வீரமணி. அ. ந. கந்தசாமி மகாகவியிடம் வீரமணியை அறிமுகப்படுத்தியதன் காரணமாக அவருக்காகவே கண்மணியாள்காதை என்ற வில்லுப்பாட்டை மகாகவி எழுதினார்.

83 இல் இலங்கையில் ஏற்பட்ட இனக் கலவரத்தின் பின் தமிழகத்திலிருந்தார் வீரமணி. அங்கிருந்து ஐரோப்பிய நாடுகளுக்குச் சென்று ‘கண்மணியாள்காதை’ என்ற வில்லிசை நிகழ்ச்சியை அங்கு நடத்தினார்.

## இயக்கி நடித்த நாடகங்கள்
* *தாய் நாட்டு எல்லையிலே*
* *கங்காணியின் மகன்*
* *நாடற்றவன்*
* *சலோமியின் சபதம்*
* *கலைஞனின்  கனவு*
* *மனிதர் எத்தனை உலகம் அத்தனை*
* *ஊசியும் நூலும்*

## திரைப்படங்களில்
* வெண்சங்கு
* வாடைக்காற்று
* பொன்மணி

## வெளி இணைப்புகள்
* என்னைக் கவர்ந்தவர்கள் -  7 - லடிஸ் வீரமணி  - (கே.எஸ்.பாலச்சந்திரனின் நினைவுப் பதிவு)
*தமிழ் நாடக மேடைக்கு லடீஸ் வீரமணியின் பங்களிப்பு, தினகரன், ஜூன் 6, 2010

பகுப்பு:ஈழத்துக் கலைஞர்கள்
பகுப்பு:ஈழத்து நாடகாசிரியர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து நாடக நடிகர்கள்
பகுப்பு:இலங்கை வில்லிசைக் கலைஞர்கள்
பகுப்பு:1995 இறப்புகள்
மரபுத்தொடர்

ஒரு சொல் அல்லது சொற்றொடர், அதன் நேர்பொருளை உணர்த்தாமல் தொடரும் பயன்பாட்டில் வழிவழியாக வேறு குறிப்புப் பொருளினைத் தந்து நிற்கும்போது அவற்றை **மரபுத்தொடர்** அல்லது மொழி மரபு அல்லது மொழி வழக்கு அல்லது இலக்கணைத் தொடர் அல்லது சொலவடை என்பர். பிறர் அல்லது முன்னோர் ஒரு குறிப்பிட்ட தகவலை அல்லது கருத்தை தெரிவிக்கப் பயன்படுத்திய சொற்தொடரை வழிவந்தோரும் பயன்படுத்துவதால் மரபுத்தொடர் எனப் பெயர் பெற்றிருக்கலாம்.

பொதுவாக வழங்கும் தொடர்களும், வட்டாரம் தோறும் - சமூகம் தோறும் சிறுசிறு வேறுபாட்டுடன் வழங்கும் தொடர்களும் ஆக தமிழில் ஆயிரக் கணக்கான மரபுத் தொடர்கள் உள்ளன. ஆங்கிலத்தில் Idioms and Phrases என்று மரபுத் தொடர்களைச் சொல்கிறார்கள். அவற்றை Idioms என்ற ஒற்றைச் சொல்லால் குறித்தல் பொருந்தாது.

## துறை போதல்
* 'இறக்கைகட்டிப் பறக்கறது' - விரைவாக செல்வது, அல்லது விரைவாக இயங்குவது
* 'கதைகட்டி விடுதல்' - தவறான ஒரு விடயத்தை ஏனையவர்களுக்கும் சொல்லி பரப்புதல்
* 'பொட்டு வை' - கொலை செய்: நெற்றியில் துப்பாக்கியால் சுட்டுக் கொல்லுதல்.
* வெட்டு ஒன்று துண்டு இரண்டு - மிகவும் கண்டிப்பாக இருத்தல் அல்லது சொல்லுதல்
* நாவை அடக்கு - அமைதியாக, எதுவும் பேசாமல் இருத்தல்
* இறந்த மொழி - பேச்சு வழக்கில் இல்லாத, அல்லது பாவனையில் இல்லாத மொழி
* மனப்பாரம் - மிகுந்த கவலை
* நெஞ்சு உடைதல் / மனம் உடைதல் - மிதமிஞ்சிய விசனமடைதல் 
* மனதை உருக்கு - அனுதாபம் கொள்ளச் செய்
* வாலைச் சுருட்டிக்கொண்டு போதல் / இருத்தல் - பயந்துபோய் எதுவும் சொல்லாமல் போதல் / இருத்தல்

## மேற்கோள்கள்

பகுப்பு:நாட்டுப்புறவியல்
பகுப்பு:மொழி அடையாளங்கள்
இரண்டாம் சடையவர்மன் குலசேகரன்

**இரண்டாம் சடையவர்மன் குலசேகரன்** கி.பி. 1238 முதல் 1250 வரை பாண்டிய நாட்டில் ஆட்சி புரிந்த மன்னனாவான். முதலாம் மாறவர்மன் சுந்தரபாண்டியன் இவனுக்கு இளவரசுப் பட்டத்தினை சூட்டினான். முதலாம் மாறவர்மன் சுந்தரபாண்டியனின் இறப்பிற்குப் பின்னர் சில மாதங்கள் இரண்டாம் சடையவர்மன் குலசேகரன் ஆட்சி செய்தான் என திருத்தாங்கல் கல்வெட்டில் குறிப்பிடப்பட்டுள்ளது. இவனது மெய்க்கீர்த்தி 'பூதலவனிதை' எனத் தொடங்குவதும் குறிப்பிடத்தக்கது.

## மேற்கோள்கள்

பகுப்பு:பாண்டிய அரசர்கள்
பகுப்பு:இந்திய அரசர்கள்
தபதி ஆறு

**தபதி ஆறு** (குசராத்|તાપ્તી, இந்தி ताप्ती ) , பழைய பெயர் **தாபி ஆறு** (செங்கிருதம்|तापी), மத்திய இந்தியாவில் மத்தியப் பிரதேசம் மாநிலத்தில் பேதுல் பகுதியில் தோன்றி  குசராத் மாநிலத்தின் வழியே அரபிக் கடலில் கலக்கிறது. தீபகற்ப இந்தியாவில்  ஓடும் முக்கிய நதிகளில் 724 கி.மீ. நீளமுள்ள இந்த ஆறு ஒன்றாகும்.கிழக்கிலிருந்து மேற்கு நோக்கி ஓடும் மூன்றே நதிகளில் இதுவும் ஒன்றாகும்.மற்றவை நர்மதா ஆறு மற்றும் மாகி ஆறு.

மத்தியப் பிரதேசம்மாநிலத்தின் தென்பகுதியில் கிழக்கு சாத்புரா மலைத்தொடரில் தொடங்கி,மேற்கே ஓடி பின்னர் மேற்கில் திரும்பி, மத்தியப் பிரதேசத்தின் நிமார் பகுதியை நிரப்பி, மகாராட்டிரத்தின்  காந்தேஷ் மற்றும் கிழக்கு  விதர்பா பகுதிகளில் பாய்ந்து தெற்கு குசராத்தின் சூரத் மாவட்டத்தின் வழியே சென்று காம்பத் வளைகுடா(முந்தைய காம்பே வளைகுடா) பகுதியில் அரபிக் கடலில்கலக்கிறது. தக்காண பீடபூமியின்முடிவில் தென்னிந்தியாவின் எல்லையாக இந்த நதியும் இதன் இணையான நர்மதா நதியும் விளங்குகின்றன. மேற்குத் தொடர்ச்சி மலையின் சகயாத்ரி மலைத்தொடர் இந்நதியின் தெற்கே குசராத், மகாராட்டிர எல்லையில் தொடங்குகிறது.

## பெயர் காரணம்
தபதி நதி பேதுல் மாவட்டத்தில் மூல்தாய் என்றவிடத்தில் தொடங்குகிறது. இது மூல்தாபி என்பதிலிருந்து திரிந்தது.தாபியின் மூலம் அல்லது தாபியின் ஆரம்பம் என பொருள் கொள்ளலாம். இந்து தொன்மவியல்படி தபதி கதிரவன் சூரியனின் மகளாவாள்.

மேலதிக தகவலாக தாய்லாந்து நாட்டில் ஓடும் யின் பெயர் ஆக.1915இல் இந்தியாவில் ஓடும் இந்நதியின் பெயரிலேயே வைக்கப்பட்டுள்ளது.

## ஆற்று படுகையும் துணையாறுகளும்
தபதி ஆற்றுப் படுகை 65,145 கி.மீ.² பரப்புடையது. இதில் மகாராட்டிரத்தில் 51,504 கி.மீ.², மத்தியப் பிரதேசத்தில் 9,804&nbsp;km² மற்றும் குசராத்தில் 3,837 கி.மீ.²ஆகும்.

பாசன மாவட்டங்கள்:
* மகாராட்டிரம்: அமராவதி,அகோலா,புல்தானா,வாசிம்,ஜல்காவ்ன்,துலே,நந்தர்பார்,நாசிக்
* மத்தியப் பிரதேசம்:பேதுல்,பர்ஹான்பூர்
* குசராத்: சூரத்

பெரிய துணையாறுகள்: பூர்ணா, கிர்னா,பான்சரா,வாகுர்,போரி நதி,அனேர் நதி

## ஆவலூட்டும் இடங்கள்
நதியின் வழிவரும் முக்கிய இடங்கள்: மத்தியப் பிரதேசத்தில் மூல்தாய் (பேதுல்), பர்ஹான்பூர், மகாராட்டிரத்தில் புசாவல், குசராத்தில் சூரத். மகாராட்டிரத்தில் ஜல்காவ்ன் மாவட்டத்தில் ஹத்னூர் அணையும் குசராத் சோனாகாத்தில் உகை அணையும் குறிப்பிடத்தக்கவை.

அமராவதி மாவட்டத்தில் மேல்காட் புலிகள் சரணாலயம் அமைந்துள்ளது. பர்ஹான்பூரில் அசீர்கர் கோட்டை,ஜல்காவ்ன் சங்க்தேவ்மகராஜ் ஆலயமும் காணத்தக்கவை.

## வெளி இணைப்புகள்
*தபதி ஆறு நீர்வள வரைபடம்   &mdash; உலக இயற்கைவள கழகம்

பகுப்பு:இந்திய ஆறுகள்
பகுப்பு:மத்தியப் பிரதேச ஆறுகள்
*
பகுப்பு:பண்டைய இந்திய ஆறுகள்
தாமோதர் நதி

**தாமோதர் ஆறு** (*Damodar River*) இந்தியத் துணைக் கண்டத்து ஆறுகளில் ஒன்றாகும். இது ஏறத்தாழ 530 கி.மீ நீளமானது. இது ஜார்கண்ட் மாநிலத்தின்  சோட்டா நாக்பூர் மேட்டு நிலத்தின் பலாமூ மாவட்டத்தின் *சந்த்வா* எனுமிடத்தில் தோன்றி, இறுதியாக ஹூக்லி ஆற்றில் கலக்கிறது.

## இதனையும் காண்க
* தாமோதர் பள்ளத்தாக்கு கழகம்

## மேற்கோள்கள்


பகுப்பு:இந்திய ஆறுகள்
இரண்டாம் மாறவர்மன் சுந்தரபாண்டியன்

**இரண்டாம் மாறவர்மன் சுந்தரபாண்டியன்** கி.பி. 1239 முதல் 1251 வரை பாண்டிய நாட்டினை ஆட்சி செய்த மன்னனாவான். இவனது மெய்க்கீர்த்தி "பூமலர்த்திருவும்,பொருசய மடந்தையும்" எனத் தொடங்குவது குறிப்பிடத்தக்கது.போசாள அரசனான் வீரசோமேச்சுரன் இவனது மாமன் முறையினனும் கொங்கு நாட்டு விக்கிரம சோழன் இவனது மைத்துனனும் ஆவான். மூன்றாம் இராசேந்திரன் பாண்டிய நாட்டின் மீது படையெடுத்து இரண்டாம் மாறவர்மன் சுந்தரபாண்டியனை வெற்றி கொண்டான்.ஆனால் இரண்டாம் மாறவர்மன் சுந்தரபாண்டியனின் மாமனான வீரசோமேச்சுரன் பாண்டிய நாட்டினை மீட்டெடுத்துக் கொடுத்தான். தனது சகோதரியின் மகன் என்ற காரணத்தினால் பாண்டிய நாட்டின் மீது கவனம் செலுத்தி வந்தான் வீரசோமேச்சுரன். இரண்டாம் மாறவர்மன் சுந்தரபாண்டியன் இவன் மதுரையில் உள்ள சிங்காசனத்திற்கு மழவராயன்,பல்லவராயன் எனப் பெயரிட்டிருந்தான்.இவனது பட்டத்தரசி உலக முழுதுடையாள் எனக் கல்வெட்டுக்களில் குறிப்பிடப்பட்டுள்ளது. He shared his rule with his elder brother மூன்றாம் சடையவர்மன் குலசேகர பாண்டியன் for two years.

## மேற்கோள்கள்

பகுப்பு:பாண்டிய அரசர்கள்
பகுப்பு:இந்திய அரசர்கள்
தமிழர் உலோகத் தொழில்நுட்பம்

இரும்பு, பொன், வெண்கலம், பித்தளை, வெள்ளி முதலிய உலோகங்களை பயன்படுத்தி பொருட்களை உருவாக்கும் தொழில் நுட்பத்தை உலோகத் தொழினுட்பம் அல்லது உலோகக்கலை எனலாம். தமிழர்களால் இத்துறையில் பயன்படுத்தப்பட்ட நுட்பங்களும் கருவிகளும் முறைவழிகளும் **தமிழர் உலோகத் தொழினுட்பம்** எனலாம். சங்ககாலம் முதற்கொண்டே தமிழர்கள் இத்துறையில் இயங்கி வருகின்றார்கள். "தமிழகத்தில் கி.மு 700 - கி.பி 200 வரை இரம்புக்காலம் எனப்படுகின்றது."http://www.moderntamilworld.com/science/science_tamil_5.asp 

இத்துறைசார் வல்லுனர்கள் கொல்லர்கள் எனப்படுகின்றார்கள்.

## கலைச்சொற்கள்
* உலைக்களம்
* துருத்தி
* குறடு

## படக்காட்சியகம்

File:Black smith working2.JPG|பழுக்கக் காய்ச்சிய உலோகத்தை நீரில் வைத்து இறுக்கல்
File:Bending of metal.JPG|தகட்டு உலோகத்தை கிழித்தல்
File:Blacksmith tool.JPG|கருமார் பயன்படுத்தும் பொதுவான கருவிகள்


## இவற்றையும் பார்க்க
* தமிழர் சிற்பக்கலை

## வெளி இணைப்புகள்
* உலோக வேலை கலைச்சொற்றொகுதி
* http://www.moderntamilworld.com/science/science_tamil_5.asp 
* http://www.intamm.com/technology/irumbu.htm
* ETHNOARCHAEOLOGICAL PERSPECTIVES ON HEREDITARY BRONZE CASTERS IN SWAMIMALAI, SOUTH INDIA
ரினிக்லிங்

**ரினிக்லிங்** அல்லது **தினிக்குலிங்கு** (*Tinikling*) என்பது பிலிப்பைன்ஸ் நாட்டின் பிரதான நாட்டார் ஆடற்கலையாகும்.  இந்த ஆடற்கலை ரினிக்லிங் என்ற பறவை மூங்கில் பொறிகளை தத்தி தத்தி தப்பித்தை ஒத்தி உருவானது.  

இருவர் ஒரேபோக்காக கிடையான இரு மூங்கில் தடிகளை தூக்கி நிலத்தோடு தாளமாகத் தட்டுவர்.  ஒருவரோ அல்லது ஒன்றுக்கு மேற்பட்டவரோ அந்த மூங்கில் தடிகளுக்கு மேலாக தத்தித் தத்தி ஆடுவார்.  அவ்வப்போது தாளத்துக்கமைய மூங்கில்கள் ஒன்றோடு ஒன்று தட்டப்படும்.

## வெளி இணைப்புகள்
* http://www.youtube.com/watch?v=T7gScrUXoq8

பகுப்பு:பிலிப்பீன்சு
பகுப்பு:நடன வகைகள்
பராக்கிரம குலசேகரன்

**பராக்கிரம குலசேகரன்** கி.பி. 1543 முதல் 1552 வரை பாண்டிய நாட்டில் ஆட்சி செய்தான்.அழகம் பெருமாள் பராக்கிரம பாண்டியனின் முதல் மகனான இவன் தனது தந்தையின் ஆட்சிக்குத் துணையாக இருந்தான் என்பது குறிப்பிடத்தக்கது.

பகுப்பு:தென்காசிப் பாண்டியர்கள்
நெல்வேலி மாறன்

**நெல்வேலி மாறன்** கி.பி. 1552 முதல் 1564 வரை பாண்டிய நாட்டில் ஆட்சி புரிந்த மன்னனாவான். அழகம் பெருமாள் பராக்கிரம பாண்டியனின் இரண்டாம் மகனான இவன் **வீரபாண்டியன்**,**குலசேகர பாண்டியன்**,**பொன்னின் பாண்டியன்**,**தர்மப் பெருமாள்**,**அழகன் பெருமாள்** போன்ற பெயர்களினையும் உடயவனாவான். புலவர்கள் பாடிய வீரவெண்பா மாலை கொண்ட இம்மன்னனது கல்வெட்டுக்கள் தென்காசியில் உள்ளது குறிப்பிடத்தக்கது.

பகுப்பு:தென்காசிப் பாண்டியர்கள்
வரதுங்கராம பாண்டியன்

**வரதுங்கராமர்** எனப் போற்றப்பட்ட பாண்டியன் கி.பி. 1588 முதல் 1612 வரை பாண்டிய நாட்டில் ஆட்சி புரிந்த மன்னனாவான். நெல்வேலி மாறனின் இரண்டாவது மகனுமாவான். **அபிராம சுந்ரேசன்**,**வீரபாண்டியன்** போன்ற சிறப்புப்பெயர்களையும் பெற்றிருந்தான்.சடையவர்மன் அதி வீரராம பாண்டியன் காலத்தில் நல்லூரில் இருந்து ஆட்சி புரிந்த வரதுங்கப் பாண்டியன் 'வில்லவனை வென்றான்,வல்லம் எறிந்தான்" எனக் கல்வெட்டில் குறிப்பிடப்பட்டுள்ளது.

சடையவர்மன் அதிவீரராம பாண்டியன் போல் தமிழில் புலமை பெற்றிருந்தான்.பிரமோத்தர காண்டம்,கருவை கலித்துறை அந்தாதி,கருவை பதிற்றுப்பத்தந்தாதி,கருவை வெண்பா அந்தாதி, கொக்கோகம் ஆகிய நூல்களினைப் பாடிய பெருமையினை உடையவனான இவன் சிவனிடம் பக்தி உடையவனாகத் திகழ்ந்தான்.

மேலும் பார்க்கலாம்
* புராணம் பாடிய தென்காசிப் பாண்டியர்
பகுப்பு:தென்காசிப் பாண்டியர்கள்
பகுப்பு:இந்திய அரசர்கள்
வரகுணராம பாண்டியன்

**வரகுண குலசேகர பாண்டியன்** கி.பி. 1613 முதல் 1618 வரை பாண்டிய நாட்டில் ஆட்சி செய்த மன்னனாவான். **வரகுண குலசேகரப் பாண்டியன்** என்ற சிறப்புப்பெயரினையும் வேத விதிப்படி வேள்விகளைச் செய்த காரணத்தினால் **குலசேகர சோமாசிரியார்** என்ற சிறப்புப்பெயரைப் பெற்றான்.  1748 ஆம் ஆண்டளவில் ஆட்சி செய்த பாண்டிய மன்னனொருவனும் தனது பெயரை வரகுணராம பாண்டிய குலசேகர தேவ தீட்சிதர் என தன்னை வரகுண குலசேகர பாண்டியன் பெயரினையும் தனது சிறப்புப்பெயரினையும் இணைத்து வைத்துக்கொண்டான் என்பதும் குறிப்பிடத்தக்கது. வரகுண குலசேகர பாண்டியன் காலத்து பாண்டியர்கள் அனைவரும் விஜயநகரப் பேரரசின் மேலாண்மையில் இருந்தனர்.மேலும் அவர்களுக்குத் திறை செலுத்துபவர்களாகவும் இருந்தனர்.
பகுப்பு:தென்காசிப் பாண்டியர்கள்
பகுப்பு:இந்திய அரசர்கள்